Bokken

En bokken (japansk: |木剣), bok(u), "tre", og ken, "sverd"), er et japansk sverd laget av tre. De blir brukt til trening. En bokken er i hovedsak formet som og ligner på en katana, men det kan også ha samme størrelse og form som en wakizashi eller en tantō. På japansk er en bokken også kjent som bokutō (, "tresverd").

Bokken må ikke forveksles med shinai, som er et sverd laget av bambus og blir brukt i kendo.

 Bruksområder 
En bokken blir brukt innen flere kampkunster som et relativt trygt og billig alternativ til et ekte sverd.
De blir brukt av nybegynnere innen iaido, for å sikre at man blir kjent med og lærer seg prosedyrene før man går over til å bruke en iaito. Bokken brukes også når to utøvere går mot hverandre i en kata. Det finnes også spesialdesignede bokken som er tiltenkt å brukes ved sverdtrekk (Iaido). I hovedsak betyr det at bokkenen blir utstyrt med en saya(slire) av plast eller tre og i mange tilfeller er denne typen bokken mye tynnere enn en vanlig bokken, og er dermed ikke egnet til å utføre vanlige sverdteknikker.

Innen Kenjutsu blir bokken brukt mye om ikke alltid innen vanlig trening og kata, men også innen Bujinkan og andre Ninjutsusystemer blir en bokken brukt.

Bokken blir også brukt i kendo for å lære skikkelig teknikk og for å gjøre utøveren kjent med det krummede bladet, men det blir også brukt til å trene kata. Der er flere kata som benytter seg av krummingen og tilstedeværelsen av en tsuba(parérstang) for å blokkere motstanderen sitt sverd, ettersom dette ikke er mulig med det rette bladet i en shinai.

Mange Aikidoteknikker er også laget med hensyn til bruken av Japanske sverd, allikevel er Aikido en ubevæpnet kampstil. Bruken av bokken innen en Aikidodojo blir ikke sett på som bruken av et våpen, men snarere som et verktøy for å styrke utøverens fokus og konsentrasjon. Denne typen bokken har i de fleste tilfeller en jevn overgang mellom håndgrep og "blad" og blir ikke brukt med "tsuba". 
Aikidoka trener et type sverdstil som er kjent som Aiki-Ken og er noe forskjellig andre typer Japansk kampsport-/kunst. En bokken blir brukt innen Aiki-Ken for å lære utøveren riktig kroppsplassering og maai(avstand) i forhold til angriperen, for dermed å lære det som blir regnet som den sikreste men også sterkeste stilling. Filosofisk sett så legger Aiki-Ken vekt på å oppnå den beste angrepsposisjonen, og oppnår dermed også tilstanden hvor utøveren selv kan velge om han/hun skal legge inn det avgjørende slaget.

Oppbygging
150px|thumb
Kvaliteten på en bokken er avhenging av flere faktorer. Typen tre som blir brukt, den faktiske kvaliteten på trevirket men også erfaringen til håndverkeren er kritiske faktorer som avgjør kvaliteten. Nesten alle masseproduserte, billige bokken er laget av porøse og lett sammensatte treslag fra sørøst-Asia. Disse bokkenene blir lett skadet om ikke ødelagt hvis de brukes i kata med medium eller hard kontakt, aller helst bør de kun brukes til lett kontakt kata eller egen trening. I tillegg er det også kjent at dersom treslaget er av porøs type så kan det i visse tilfeller skje at lakken flasser av og en kan i noen tilfeller se områder som er blitt fylt igjen med trefyll eller sparkel.

De fleste typer nordamerikansk og europeisk rød eik blir regnet som ubrukelig bokkenmateriale, men det finnes enkelte typer av asiatiske rød eik som har en tettere oppbygging, og som dermed er mer egnet til å brukes som bokken.

Sterkere treslag som de japanske eikeartene akagashi og shirakashi, har vist seg å ha en mer stabil og ikke minst høyere styrke enn rød eik. Et annet valg er hickory. Dette er fordi den har en relativt god blanding mellom styrke og hardhet, men også en relativt lav pris.

Bruken av eksotiske hardtreslag er ikke uvanlig hvis en studerer noen typer dyrere bokken. Noen er laget av brasiliansk kirsebærtre (jatobá), andre er laget av purpleheart og enkelte dyre varianter kan være laget av lignum vitae. 
Tropiske treslag er ofte ganske tunge, en egenskap som ofte er ønsket i en bokken, til tross for skjørheten i slike tunge og harde materialer. Mange av disse eksotiske treslagene er egnet for suburi (egentrening), men ikke i partrening hvor det kan forekomme hard kontakt med andre bokken.

Suburito er bokken laget for suburi. Suburi, som betyr «egenhugging», er huggtrening for enkeltpersoner. Suburito er tykkere og tynge enn vanlige bokken, og brukerne må utvikle både styrke og teknikk.
Den økte vekten har en tendens til å gjøre en suburito mindre balansert, og på grunnlag av dette, blir de sjelden eller aldri brukt i parkamp eller kata.

Historie
Historiesk sett er «bokken» like gamle som ekte japanske sverd og har siden den gang blitt brukt til å trene opp krigere.
Miyamoto Musashi var en legendarisk kenjutsu mester. Han var kjent for å gå i kamp mot full utrustede motstandere, mens han selv kun var bevæpnet med kun ett eller to bokken. Det er bekreftet at han beseiret minst en sverdmester på denne måten: Sasaki Kojiro. Kojiro var bevæpnet med «tørkestativet» sitt, et langt dodachi. Allikevel beseiret Musashi han med et bokken han hadde skåret ut av en åre mens han ble fraktet med båt mot duellstedet, som var på en øy.

Bokken typer

Følgende er en liste over vanlige typer som blir produsert:

 daitō (katana-størrelse);
 shoto eller wakizashi bo (wakizashi-størrelse);
 tanto bo (tantō-størrelse); og
 suburi kan bli laget i enten daito- eller shoto-størrelse, men disse er ment for å brukes som egentrening. De er mye tyngre og ikke minst vanskeligere å bruke. De fører til at utøveren utvikler større muskler, men gjør også at utøveren blir bedre med "normale" bokken. En kjent suburibruker var Miyamoto Musashi, han brukte et suburi i en duell mot Sasaki Kojiro.

Bokken kan også bli laget for å representere andre våpen, som f.eks. nagamaki, no-dachi, yari, naginata, kama, osv. Disse få eksemplene er de vanligste som blir brukt.

 Treslag med høyest styrke 

 Treslag Relativ massetetthet Slagstyrke 1: Hickory .775 345 2: Osage orange .80 243 3: Kingwood (Rosetre) Ukjent 230 4: Afrikansk mopane Ukjent 200 5: Laminert rosetre 1.30 198 6: Hvist bjørk .62 196 7: Amerikansk ironwood Ukjent 196 8: Ask .60 196 9: Honduras Rosetre 1.00 189 10: Bøk Ukjent 180

 Bokken i media 
En suburito har blitt popularisert i Neal Stephensons cyberpunkroman Snow Crash som en "redneck katana". Det blir beskrevet som "En én meter lang tung bjelke med en innsnevret ende til håndtak. En bjelke blir cirka en katana, men den er mye tyngre."

I filmen The last samurai hvor både samuraier og barn trener med bokken. 

I  animeserien Outlaw Star bruker snikmorderen Twilight Suzuka en bokken som sitt favorittvåpen.
Gene Starwind mener dette er for å unngå å bli oppdaget i metalldetektorer.

I Usagi Yojimbo, hovedpersonen og hans sønn , Jotaro, fikk i barndommen lov til å trene med bokken.

I Rurouni Kenshin, etter som familiens stilart (Kamiya Kasshin Ryu) forbyr bruken av ekte sverd, så bruker Kamiya Kaoru en bokken. Studentene hennes, Myōjin Yahiko og Tsukayama Yūtarō, bruker shinai.

I manga- og animeserien Samurai Girl: Real Bout High School bruker hovedpersonen, Ryoko Mitsurugi, eksklusivt en bokken som sitt favorittvåpen.

I manga- og animeserien Shaman King er det en figur som heter Ryunosuke Umemiya. Han har et kallenavn som er "Bokuto no Ryu", eller som han er kjent i den engelske mangaen, "Wooden Sword" Ryu (I den engelske animeserien blir han kalt "Rio.") En bokken er hans signaturvåpen.

I manga- og animeserien Ranma ½, bruker Tatewaki Kuno en bokken som sitt personlige våpen, men likevel ser det ikke ut til at det gir ham noe overtak i duellene mot Ranma.

I serien Mythical Detective Loki Ragnarok, bruker Narugami et tresverd som egentlig er Tors hammer, Mjølner, i forkledning.

I manga- og animeserien Gintama, bruker hovedfiguren Sakata Gintoki en bokken som han kjøpte på en skoletur til Toyainnsjøen.

I animefilmen "Demon City Shinjuki" er hovedfiguren en instruktør innen sverdkunst og hans personlige våpen er en bokken.

I Nintendo Wii-spillet, "Red Steel", trener spilleren med bokken i Otori sin dojo.

I spillet "True Crime: New York City", kan spilleren kjøpe en bokken som et ikke-dødelig alternativ til en katana, som du også kan kjøpe på samme sted.

In spillet Samurai Warriors, bruker figuren Date Masamune to bokken som våpen.

I spillet Ninja Gaiden Black, kan hovedfiguren Ryu Hayabusa bruke en bokken (blir kalt "Wooden Sword" i spillet) til å angripe sine fiender. Når dette våpenet er oppgradert til maks, så forandrer utseendet seg til å ligne en Eku.

 Se også 
 Aikido
 Aiki-Ken
 Iaido
 Kendo
 Kenjutsu
 Shinai

Eksterne lenker
 A discussion of different woods with regard to bokken design, focusing particularly on durability 
 Information about making or selecting a bokken 
 Bukikan – Custom maker of bokken. 
 Tozando bokken shop in Japan.

Kategori:Sverd
Kategori:Slagvåpen